
      NICOLAE ROBU
REFERAT

privind abrogarea H.C.L.M.T. nr.459/2005 privind vânzarea locuințelor proprietate privată a Primăriei Municipiului Timișoara și H.C.L.M.T.  nr.79/2007 privind aprobarea contractului cadrul de vânzare-cumpărare ce se va încheia pentru locuințele aflate în imobile înscrise în CF 1 și 2 care se vând în baza H.C.L.M.T. nr.459/2005
Fondul locativ al municipiului Timișoara este în continuă diminuare datorită faptului că majoritatea locuinţelor au fost cumpărate de către foştii chiriaşi, au fost redobândite de către foştii proprietari sau moştenitorii acestora în baza Legii 112/1995, Legii 10/2001 sau sentinţelor civile, iar în prezent numeroase locuinţe/imobile sunt notificate în baza Legii 10/2001 de către foştii proprietari sau moştenitorii acestora iar apartamentele aflate în această situaţie chiar dacă devin libere din punct de vedere juridic nu pot fi redistribuite decât după soluţionarea dosarului de revendicare formulată în baza prezentei legi.     
Pe lista de priorități întocmită la nivelul Primăriei Municipiului Timișoara sunt înscrise 536 de persoane/familii în vederea atribuirii unei locuințe, iar pe lista persoanelor care se încadrează în prevederile H.C.L.M.T. sunt înscrise 194 de persoane/familii, care au fost evacuate din imobile redobândite de proprietari, iar în evidențe noastre se mai regăsesc doar 1789 suprafețe cu destinația de locuințe, care se disponibilizeză prin decesul chiriașilor sau sentințe emise de instanțele judecătorești.

Având în vedere faptul că Primăria Municipiului Timișoara deține în proprietate 375 de suprafețe cu destinația de locuințe și prin HCLMT nr.459/2005 s-a aprobat vânzarea acestora către chiriașii care le ocupă, considerăm că datorită numărului mic de locuințe rămase în administrarea instituției noastre și numărului mare de solicitări de atribuire a unei locuințe se impune sistarea vânzării imobilelor aflate în proprietatea Primăriei Municipiului Timișoara pentru a putea soluționa în timp cererile depuse de petenți (cazuri sociale).
Astfel, propunem emiterea unei hotărâri de Consiliul Local pentru abrogarea H.C.L.M.T. nr.459/2005 privind vânzarea locuințelor proprietate privată a Primăriei Municipiului Timișoara și H.C.L.M.T.  nr.79/2007 privind aprobarea contractului cadrul de vânzare-cumpărare ce se va încheia pentru locuințele aflate în imobile înscrise în CF 1 și 2 care se vând în baza H.C.L.M.T. nr.459/2005

